Diomedes Cato

Diomedes Cato (1560/1565 – 1619 tai myöhemmin) oli italialaissyntyinen säveltäjä ja luutisti, joka asui ja työskenteli lähes koko elämänsä Puolassa.

Cato syntyi lähellä Trevisoa vuosien 1560 ja 1565 välillä. Hänen isänsä oli opettaja. Lapsena Cato siirtyi perheineen Puolaan. Cato aloitti musiikinopintonsa Krakovassa. Vuosina 1588–1593 Cato työskenteli luutistina Sigismund III Vaasan hovissa. Vuosina 1593–1594 Caton tiedetään olleen Ruotsissa. Hänen elämästään vuoden 1619 jälkeen ei ole säilynyt tietoa.

Cato sävelsi sekä instrumentaali- että vokaalimusiikkia. Monissa hänen teoksissaan käytetään luuttua.

Italialaiset säveltäjät
Puolalaiset säveltäjät
Italialaiset luutistit
Puolalaiset luutistit
Renessanssisäveltäjät
1560-luvulla syntyneet
1600-luvulla kuolleet